राखी गुलज़ार

राखी गुलज़ार (जन्म: 15 अगस्त, 1947) हिन्दी फ़िल्मों की अभिनेत्री हैं। वह व्यापक रूप से केवल राखी के रूप में जानी जाती हैं। वह मुख्य रूप से हिन्दी फिल्मों और साथ ही कई बंगाली फिल्मों में दिखाई दी हैं। चार दशकों तक किये अभिनय में, उन्होंने कई अन्य पुरस्कारों के अलावा तीन फिल्मफेयर पुरस्कार और एक राष्ट्रीय फिल्म पुरस्कार जीता है। फिल्मफेयर में, राखी को 16 बार (सर्वश्रेष्ठ अभिनेत्री के लिए 8 बार और सर्वश्रेष्ठ सहायक अभिनेत्री के लिए 8 बार) नामांकित किया गया, जिससे वह माधुरी दीक्षित और रानी मुखर्जी के साथ महिला श्रेणियों में सबसे अधिक नामांकित कलाकार हैं।

 व्यक्तिगत जीवन 
राखी का जन्म भारत की आजादी की घोषणा के कुछ ही घंटों बाद 15 अगस्त 1947 को पश्चिम बंगाल के नादिया जिले के राणाघाट में एक बंगाली परिवार में हुआ था।

राखी का किशोरावस्था में ही बंगाली फ़िल्मों के निर्देशक अजय बिश्वास से शादी हो गई थी पर यह शादी असफल रही। अभी वह विख्यात फ़िल्म निर्देशक, कवि एवं गीतकार गुलज़ार की पत्नी हैं। वर्ष 2003 में उनको पद्म श्री की उपाधि से सम्मानित किया गया।

 फिल्मी सफर 
1967 में, 20 वर्षीय राखी ने अपनी पहली बंगाली फिल्म बधु बारन में अभिनय किया, जिसके बाद उन्हें 1970 में अपनी पहली हिन्दी फिल्म, राजश्री प्रोडक्शन्स की जीवन मृत्यु में धर्मेन्द्र के साथ मुख्य भूमिका की पेशकश की गई।

1971 में, राखी ने शर्मीली में शशि कपूर के साथ दोहरी भूमिका निभाई। उसी वर्ष उन्होंने लाल पत्थर और पारस में भी अभिनय किया; सभी तीन फिल्में लोकप्रिय थीं और वह 1970 के दशक में हिन्दी सिनेमा की अग्रणी अभिनेत्री बन गईं। उनके अभिनय की शहज़ादा (1972), आँखों आँखों में (1972), हीरा पन्ना (1973), दाग (1973), हमारे तुम्हारे (1979), आँचल (1980), श्रीमान श्रीमती (1982) और ताकत (1982) में प्रशंसा हुई।

राखी ने शशि कपूर के साथ 10 रिलीज़ फ़िल्मों में काम किया, जिनमें शर्मीली (1971), जानवर और इंसान (1972), कभी कभी (1976), दूसरा आदमी (1977), तृष्णा (1978), बसेरा (1981), बंधन कच्चे धागों का (1983), ज़मीन आसमान (1984), और पिघलता आसमान (1985)। मुख्य महिला नायिका के रूप में उनकी आखिरी फिल्म 1985 में शशि कपूर के साथ पिघलता आसमान थी।

1980 के आखिरी सालों और 1990 के दशक में उन्होंने बुजुर्ग मां के रूप में मजबूत चरित्र भूमिकाएं निभाईं - राम लखन (1989), अनाड़ी (1993), बाज़ीगर (1993), खलनायक (1993), करन अर्जुन (1995), बॉर्डर (1997), सोल्जर (1998), एक रिश्ता (2001) और दिल का रिश्ता (2002)।

उनकी आखिरी फिल्म 2003 में शुभो महूरत थी, जिसके लिए उन्होंने सर्वश्रेष्ठ सहायक अभिनेत्री के लिए राष्ट्रीय फिल्म पुरस्कार जीता था। वह तब से फिल्म उद्योग से सेवानिवृत्त हैं।

 प्रमुख फिल्में
 वर्ष  फ़िल्म  चरित्र  टिप्पणी2003  तलाश  2003  शुभ मुहूर्त  2003  दिल का रिश्ता  2001  एक रिश्ता  प्रतिमा कपूर 1999  बादशाह  गायत्री बच्चन1999  दिल क्या करे  1998  सोल्जर  1998  बारूद  गायत्री शर्मा 1998  श्याम घनश्याम  गंगा सत्यदेव सिंह 1998  प्यार तो होना ही था  1997  बॉर्डर  1997  आँखों में तुम हो  1997  जीवन युद्ध  श्रीमती राय 1996  जान  रुक्मिनी 1995  करन अर्जुन  दुर्गा सिंह 1995  किस्मत  गीता 1993  दिल की बाज़ी  1993  रुदाली  1993  प्रतिमूर्ति  1993  क्षत्रिय  1993  अनाड़ी  1993  बाज़ीगर  शोभा शर्मा 1993  खलनायक  श्रीमती आरती प्रसाद 1991  सौगंध  गंगा 1991  प्रतिकार  सरस्वती देवी 1990  जीवन एक संघर्ष  1989  राम लखन  1989  संतोष  रचना 1989  इलाका  1988  फ़लक  दुर्गा वर्मा 1988  मेरे बाद  1988  प्यार मोहब्बत  1988  सागर संगम  गंगा 1987  डकैत  1987  मुकद्दर का फैसला  रुक्मिनी 1986  ज़िन्दगानी  1985  साहेब  1985  पिघलता आसमान  1984  ज़िन्दगी जीने के लिये  1984  ज़मीन आसमान  1984  परोमा  1984  आनन्द और आनन्द  1983  बंधन कच्चे धागों का  भावना पामुलापति कपूर 1982  दिल आखिर दिल है  कुसुम देसाई 1982  श्रीमान श्रीमती  1982  बेमिसाल  1982  ये वादा रहा  1982  ताकत  1982  शक्ति  शीतल 1981  श्रद्धांजली  1981  बरसात की एक रात  रजनी ए राय 1981  बसेरा  शारदा बलराज कुमार 1981  लावारिस  विद्या 1981  नरम गरम  1981  रॉकी  1980  आँचल  शांति 1980  हमकदम  इंदु गुप्ता 1980  लूटमार  1980  शान  शीतल कुमार 1979  जुर्माना  1979  काला पत्थर  1979  हमारे तुम्हारे  माया 1978  कस्मे वादे  1978  तृश्णा  1978  मुकद्दर का सिकन्दर  1978  त्रिशूल  गीता 1977  दूसरा आदमी  1976  तपस्या  इन्द्राणी सिन्हा 1976  कभी कभी  पूजा खन्ना 1975  अंगारे  1975  मेरे सजना  1975  चमेली मेमसाब  1974  २७ डाउन  शालिनी 1973  बनारसी बाबू  नीला एस लालबहादुर 1973  बलैक मेल  आशा मेहता 1973  जोशीला  1973  दाग  1973  हीरा पन्ना  1972  आँखों आँखों में  1972  वफ़ा  सरस्वती 1972  बेईमान  1972  शादी के बाद  शोभा एस राम 1972  अनोखी पहचान  1972  जानवर और इंसान  1972  शहज़ादा  1972  आन बान  रेखा 1971  पारस  1971  शर्मीली  1971  रेशमा और शेरा  गोपाल की पत्नी 1971  लाल पत्थर  1970  जीवन मृत्यु  1968  बाघिनी  1967  बधू भरन   बंगाली फ़िल्म

 पुरस्कार 
 फ़िल्मफ़ेयर पुरस्कार 
 1990 - फ़िल्मफ़ेयर सर्वश्रेष्ठ सहायक अभिनेत्री पुरस्कार - राम लखन
 1977 - फ़िल्मफ़ेयर सर्वश्रेष्ठ अभिनेत्री पुरस्कार - तपस्या
 1974 - फ़िल्मफ़ेयर सर्वश्रेष्ठ सहायक अभिनेत्री पुरस्कार - दाग

 राष्ट्रीय फ़िल्म पुरस्कार 
 2003 - राष्ट्रीय फ़िल्म पुरस्कार - सर्वश्रेष्ठ सहायक अभिनेत्री पुरस्कार - शुभ मुहूर्त

 सन्दर्भ 

श्रेणी:1947 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री